3. ΑΠΟΦΑΣΙΣ ΔΙΟΙΚΗΤΟΥ ΥΠΗΡΕΣΙΑΣ  ΠΟΛΙΤΙΚΗΣ ΑΕΡΟΠΟΡΙΑΣ Αριθ. ΕΙ/Γ/6214/855 της 10 Φεβρ./4 Ιουλ. 1973  (ΦΕΚ Β΄ 768)  Περί καθορισμού Ραδιοσυσκευών ελαφρών αεροπλάνων δημοσίας χρήσεως. Έχοντες υπ’ όψει: α)Τας διατάξεις του Ν.Δ. 714/1970 «περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας». β)Τας διατάξεις του Β.Δ. 83/1972 «περί Κανονισμού Οργανώσεως και Προσωπικού της Υπηρεσίας Πολιτικής Αεροπορίας». γ)Τας διατάξεις του άρθρ. 7 του Β.Δ. 201/1972 «περί Κανονισμού Τεχνικής Εκμεταλλεύσεως Ελαφρών Αεροπλάνων Δημοσίας Χρήσεως». δ)Το Παράρτημα 6, μέρος 1ον (OPERATION OF AIRCRAFT) έκδοσις 2α της Συμβάσεως «περί Διεθνούς Πολιτικής Αεροπορίας» (ICAO, ANNEX 6, PART 1). ε)Το PART 135 «AIR TAXI OPERATORS AND COMMERCIAL OPERATORS OF SMALL AIRCRAFT» των FEDERAL AVIATION REGULATIONS των Ηνωμένων Πολιτειών της Αμερικής, αποφασίζομεν: 1.Καθορίζομεν, ως κατωτέρω, τας Ραδιοσυσκευάς Επικοινωνίας και ναυτιλίας τας οποίας δέον όπως φέρουν τα ελαφρά αεροπλάνα δημοσίας χρήσεως, εφ’ ων έχουν εφαρμογήν αι διατάξεις του εν τω σκεπτικώ μνημονευομένου υπ’ αριθ. 201/1972 Β.Δ/τος:        α)Οσάκις τα αεροπλάνα ίπτανται υπό κανόνας πτήσεως δι’ οργάνων ή εκτελούν πτήσεις μακράς διαρκείας (εις απόστασιν μεγαλυτέραν των 50 Ν.Μ. εξ ξηράς καταλλήλου δι’ αναγκαστικήν προσγείωσιν) άνωθεν θαλάσσης, δέον όπως φέρουν τουλάχιστον τας ακολούθους ραδιοσυσκευάς επικοινωνίας και ναυτιλίας, καταλλήλους δια τας Ραδιοευκολίας εδάφους, αι οποίαι πρόκειται να χρησιμοποιηθούν και ικανάς ίνα εκπέμπουν και λαμβάνουν κατά περίπτωσιν, ραδιοσήματα εξ ενός τουλάχιστον σταθμού εδάφους, εξ οιουδήποτε σημείου της Γραμμής πτήσεως: 1)Ένα πομπόν επικοινωνίας. 2)Δύο μικρόφωνα 3)Δύο ζεύγη ακουστικών ή έν ζεύγος ακουστικών και έν μεγάφωνον. 4)Ένα δέκτην Ραδιοσημαντήρων (MARKERS). 5)Δύο ανεξαρτήτους δέκτας δια ναυτιλίαν. 6)Δύο ανεξαρτήτους δέκτας επικοινωνίας και  7)Προκειμένου περί πτήσεων μακράς διαρκείας άνωθεν θαλάσσης, ένα επί πλέον πομπόν επικοινωνίας. β)Οσάκις τα αεροπλάνα ίπτανται επί γραμμής κατά μήκος της οποίας δεν καθίσταται εφικτή η εκτέλεσις της πτήσεως τη βοηθεία χαρακτηριστικών σημείων του εδάφους, απεχόντων μεταξύ των πλέον των 60 Ν.Μ., δέον όπως είναι εξωπλισμένα δια των εν τη προηγουμένη υποπαρ. α΄ καθοριοζομένων ραδιοναυτιλιακών συσκευών   